《寒食二首》
唐代·李山甫

柳带东风一向斜，春阴澹澹蔽人家。有时三点两点雨，

到处十枝五枝花。万井楼台疑绣画，九原珠翠似烟霞。

年年今日谁相问，独卧长安泣岁华。

风烟放荡花披猖，秋千女儿飞短墙。绣袍驰马拾遗翠，

锦袖斗鸡喧广场。天地气和融霁色，池台日暖烧春光。

自怜尘土无他事，空脱荷衣泥醉乡。

作者简介：李山甫，唐朝。咸通中累举不第，依魏博幕府为从事。尝逮事乐彦祯、罗弘信父子，文笔雄健，名著一方。诗一卷。